Солтүстік Қазақстан облысы

Петропавл қаласы

«№25 жалпы білім беретін орта мектеп» КММ

География пәні мұғалімі

Кулитаева Азиза Муслимовна



**Шығармашыл жеке тұлғаны қалыптастыру – заман талабы**

Қазақстан Республикасының **министрі А.Аймагамбетов «Қазақстанның білім саласын дамыған мемлекеттердің деңгейіне көтеру» - деп айтып өтті.** Осыған орай еліміздегі білім саласын дамытуға арналған іс — шаралар мен реформалар жүзеге асырылуда.Егемендігін алған елімізде жаңа ғасыр алдында оқытудың жаңа жүйесі қалыптасуда.Оқушылардың ақыл - ойын, шығармашылығын дамыту мәселелерін шешеді. Осыған орай біздің мектебіміздің **«Жоғары интеллектуалдық көрсеткіштерімен шығармашыл тұлға қалыптасыруға бағытталған элиталық білім мен тәрбие берудің жүйесін құру»**мәселесін алға қойып отырмыз. Оқу тәрбие үрдісінде білім алушыларды білім беру ресурстары мен технологияларына бірдей қолжетімділікті қамтамасыз ету деп олаймын. Білім аламын деген жеке тұлғаның сұраныстарын қанағаттандырып, функционалдық сауаттылықты жан-жақты дамытудамыз. Мектеп өмірін ізгілендіру мен демократияландыру арқылы оқушының жеке тұлғасының интеллектуалды, рухани және дене бітімінің дамуының қалыптасуына қолайлы жағдай жасалып отыр. Шығармашыл жеке тұлға қалыптастыруға бағытталған элиталы, заман талабына сай білім беріп жатырмыз. Заман талабына сай білім беру әр оқу орнының алдына қойған мақсаты. Қазіргі кездегі білім беру жүйесінің міндеті -жастардың білімді үйреніп қана қоймай, алған білімін үздіксіз дамытып, оны бойына сіңіріп, тәрбиелі, әдепті, интеллектуалды болуын қамтамасыз ету.

Осыдан білімді жеке тұлға қалыптастыру үшін **«География сабақтарында заманауи әдіс-тәсілдерді қолдана отырып оқушылардың білім сапасын арттыру»**әдістемелік мәселесін алға қойып отырмын. География пәнінде оқушылардың танымдық, шығармашылық қабілетін дамыта оқыту, олардың сабаққа деген қызығушылығын оятып, өз ойын ашық, қысылмай жеткізе білуін, ынтасын дамыта түседі.

**«Әрбір ұстаз — білікті маман, ал әрбір оқушы — ойшыл тұлға»** деген қағидаларды ұстана отырып, білім беру үрдісінде кез келген ұстаз білім сапасын жақсарту мақсатында оқытудың озық технологияларын пайдаланады. Менде білім беру үрдісінде *«Сын тұрғысынан ойлау», «Ойын», «Проблемалы оқыту»* технологияларын қолданамын. Болашақ ұрпаққа қоғам талабына сай тәрбие мен білім беруде оқытушылардың инновациялық іс-әрекетінің ғылыми-педагогикалық негізін меңгеруі-маңызды мәселелердің бірі.

Сын тұрғысынан ойлау технологиясының бірнеше элементтерін қолдануымның нәтижесінде шәкірттерім сыни ойлауға, өздігінен білім алуға, алған білімін өмірде қолдана алуға қалыптасып келеді. Оған дәлел, алған білімдеріне сай оқушыларым облыстық, республикалық, халықаралық олимпиада, сайыстарға жиі қатысып диплом, сертификат иегерлері атануда.

АКТ-ны әр сабағымда қолдануға тырысамын, сабақтарда электронды оқулықтарды тиімді қолдана топпен, жеке, жұппен жұмыс түрлерін жүргіземін.

*«Ойын» технологиясын қолдана отырып «kahoot», «quizizz» ойындарын және «Prezi»бағдарламасынқолданамын.*Педагогикалық жұмысты ойын түрінде ұйымдастырудың әдістері мен тәсілдерінің жиыны. Ойын түріндегі жұмыстар сабақ үстіндегі қолайлы деген жағдайларда пайда болып, оқушыларды қызықтырушы құрал ретінде қолданылады.

*«Kahoot»*ойынын қолдана отыра оқушылардың қолындағы ұялы телефондарының сөйлесуден, ойыннанда басқа білім алуына қолдана алатындарын ұқты. Бұл ойында *«тест»* сұрақтарына жауап беру арқылы білімдерін тексеруге және жылдамдыққа үйретеді. Ойынның ішінде *«Пазл»* құрастыру арқылы географиялық нысандарды анықтайды.

*«Quizizz»*ойыны тест сұрақтарына жауап беру арқылы білімдерін тексеруге өте қолайлы.

*«Prezi»*бағдарламасымен жұмыс істегенде оқушы біріншіден тақырып бойынша ізденеді, топта әркім өзі тапқан мәліметті түрлендіре алады.Топқа бөліп жұмыс жасағанда ноутбуктарды пайдалана отыра, «Prezi»бағдарламасын қолданамын. Оқушыларға бұл бағдарламамен жұмыс істеген өте ұнайды.

Оқушылардың шығармашылық белсенділігін қалыптастыруда сабақтарды түрлендіріп өткізудің маңызы ерекше. Мұндай сабақтардың тиімділігін атап өтсек: сабақ құрылымының ұйымдастырылуы, сыныптағы оқушылардың іс - әрекетін бақылауға қолайлылық, оқу - танымдық тапсырмаларды орындаудағы ұжымдық бірлескен әрекеттің жүзеге асуы, оқыту уақытының үнемделуі. Сабақта *«Семантикалық карта», «Синквейн», «Кубизм», «Ыстық орындық», «Галлереяға саяхат», «Ассоциация», «ББҮ», «Қарлы кесек» т.б.* әдіс-тәсілдерді қолданамын.

Мұғалімге арналған нұсқау хатындағықойылған міндеттер мен талаптарға сүйене отыра «Жаңартылған білім мазмұнына көшуге дайындық және сабақтастықты қамтамасыз ету мақсатында мұғалімге критериалды бағалаудың элементтерін қолдануға болады» дегендей сабақта бағалаудың әр түрін қолданамын. Атап айтсам *«Өзін-өзі бағалау баспалдағы», «шапалақ әдісі», «БББ», «Екі жұлдыз, бір тілек»* бұл әдістер оқушыларға өте ұнайды және бағалауда өте тиімді.

Осы білім беру мазмұнына бағытталған сабақ жоспарларым «Табиғи ресурстардың жіктелуі», «Құпияны ашатын құрал».

Сабақтан тыс өткізген іс-шараларым: «Қызықты бекет», «Жас географ», «Қызықты география әлемінде». Мысалы, «Қызықты география әлемінде» атты сабақтан тыс іс-шарада *«Kahoot»* ойыны мен *«Prezi»*бағдарламасын қолдандым. Және де бұл сабағымның жоспарын Ustaz tilegi Республикалық ұстаздар сайтына жарияладым.

Жалпы жұмыс барысында *«Білім туралы заң», «Мұғалімге арналған нұсқау хат», «Жаратылыстану-география пәндеріне арналған оқу бағдарламасын»* және әртүрлі оқулықтарға жүгінемін. Өзіме көмек ретінде **«Bilimlаnd», «СМК»** сайттарынан әртүрлі мәліметтер аламын.

**«Мұғалімдік мамандық – бұл адамтану, адамның күрделі және қызықты, шым-шытырығы мол рухани жан дүниесіне үңіле білу. Педагогикалық шеберлік пен педагогикалық өнер – ол даналықты жүректен ұға білу болып табылады.»** -деп В.А.Сухомлинский айтқандай 2019 жылы 12-16 тамыз аралығында критериалды бағалауға арналған *«Жазғы мектеп»*және 30.12.2019-08.01.2020 аралығында өткен *«Каникулдық мектеп»*шеңберіндегі семинарға қатысып бөлім бойынша және тоқсан бойынша жиынтық бағалау тапсырмаларын құрастырудың жолдарын үйрендік.02.10.2019 жылы *«Картографияның аймақтық географиядағы орны»*атты халықаралық ғылыми-әдістемелік семинар М.Қозыбаев атындағы Солтүстік Қазақстан мемлекеттік университеті мен Молдованың география және этнология ассоциациясы ұйымдастырған семинарға қатысып, Гагаузи мемлекеті туралы біраз мәлімет алдық.

Сондай-ақ республикалық, халықаралық деңгейде сайыстарға, олимпиадаларға қатысып өз іс-тәжірибеммен бөлісе отыра жүлделі орындарға, марапаттарға ие болып жүрмін. Пәндік олимпиадаларда жеңімпаздарды дайындағаным үшін алғыс хаттар мен грамоталарға ие болдым.

**«Білім алудың тамыры ащы, бірақ жемісі тәтті»,** - деп бірінші ұстаз Аристотель айтқандай, білім мен өнер сіздің болашағыңыздың жарқын болуына бірден-бір кепіл. Білім жайында жер бетіндегі ақын-жазушының бәрі де қалам тербеді. Менің оқушыларымның да жинаған жемістері аз емес. Көптеген сайыстарға қатысып жүлделі орындарға ие болуда. Қазан айында болған Х Республикалық «Зерде» зерттеу жұмыстары және шығармашылық жобалар байқауының қалалық кезеңінде 6 «а» сынып оқушысы Калияхмет Даяна «Шоқан Уәлихановтың географиялық зерттелуінің маңыздылығы» атты тақырыпта жобаны қорғап шықты. Жоба жазу барысында Ш.Уәлихановтың зерттеулерімен және еңбектерімен танысты. Өзіне көптеген қызықты мәліметтер алды.

Қазіргі ақпараттық технологиялар заманында интернет те маңызды роль атқарады, сондықтан ол жүйеден де қалыс қалып отырғам жоқ. Оқушыларымды әр түрлі пәндік олимпиадаларға және қашықтық олимпиадаларға әрдайым қатыстырып, қызықты сұрақтарды талқылап – талдап отырамын.

Биылғы жылы 5 – сынып оқушылары Ақбота инетеллектуалды сайысына қатысып 3 орындарға ие болды.

Біз қашан да **«Білім мен тәрбие егіз»** дейміз. Шындығында да ,сапалы білім, саналы тәрбие астасқан ұлт тірегі. Осы тәрбие саласы бойынша 2014 жылдан бері 7-сыныпқа сынып жетекшілік қызметін атқарып келемін. Сыныбымда түрлі тәрбие саласында тәрбие сағаттары өтіледі. Сынып оқушыларымен бірге әртүрлі сыныптан тыс іс-шараларға қатысып отырамыз. Сынып ата-аналарымен де үнемі тығыз байланыс жасаймын және түрлі тақырыпта әңгімелер, тренингтер өткізіп, сауалнамалар алып отырамын. Оқушы, ата-ана және сынып жетекшісі арасында сенімді, сыйлы қарым-қатынас орнату – менің басты назарымда.

Білім мен тәрбие сапалы болу үшін әр мұғалім сапалы еңбек ету керек.

**Қорыта айтқанда**, жеке тұлғаны дамыту, шығармашылық сабақтардың өткізудің, оқушының өз бетімен ізденіп, жан-жақты дамудың алатын орны ерекше екені байқалды. Іс тәжірибемізді қорыта келе, мұғалімдерге мынадай ұсыныс жасаймын:

Әр мұғалім болашақ үшін қызмет істейді. Ол әр оқушыны жеке тұлға

ретінде көріп, оның өміріндегі өз орнын табуына, сынып ұжымын қалыптастыруға, ата-аналармен ынтымақтасуға, оқуда қиындық көріп жүрген оқушыға көмек көрсетеді. Ол үшін жалықпай жаңа инновациялық технологияларды өз жұмысында пайдаланып, сонымен қатар оқушыларды мадақтап, ынталандырып отырған орынды.

Өз тәжірибиемде сабақ сапасын арттыруда, жақсы білім дәрежесіне жетуде әр түрлі әдіс-тәсілдерді қолданып келемін. Оқушыға білімнің білігін, тәрбиенің тәлімін бере отырып, оқушылардың демократиялық қасиеттерін, таңдау бостандығын,өздігінен іздену қабілеттерін, жеке тұлғаны дамыту мақсатында мектебімізде тек қана оқушылар ғана емес сонымен қатар ұстаздар қауымы да шығармашылық іс-шараларға белсене ат салысу керек екендігіне көзім жетті. Әрбір нақты сабақтың сапасы мен тиімділігі оның мақсаты мен нәтижесінің сәйкестігі бойынша анықталуы тиіс. Сабақ барысында мұғалімнің және оқушының іс-әрекеттерінің жиынтығы әрдайым белгілі нәтижеге жетуге қандай жолмен, қандай әдіс-тәсілдер және жұмысты ұйымдастыру арқылы жетудің мүмкіндігі мұғалімнің теориялық және практикалық білім деңгейіне, шеберлігіне, шығармашылық ізденісіне тәуелді түрліше көшілетін мәселе. «Мұғалім әрдайым ізденісте болса ғана шәкірт жанына нұр құя алады» деп Ахмет Байтұрсынов айтқандай, мұғалімнің ізденісі жан-жақтылығы, құзыреттілігі арқылы айқындалады.

**Әдебиеттер:**

1. 2019-2020 оқу жылына арналған Әдістемелік Нұсқау хат
2. Мектеп мұғалімінің анықтамалығы. Оқу құралы, 2015 жыл
3. Жаңа жоба-жаңашылдық бастауы.  Алматы, 2012 жыл
4. Қазақстан Республикасында білімді және ғылымды дамытудың 2016 - 2019 жылдарға арналған мемлекеттік бағдарламасы. Астана, 2016 ж.
5. Мұғалімге арналған нұсқаулық. «Назарбаев Зияткерлік мектептері» ДББҰ Педагогикалық шеберлік орталығы, 2015 ж.